تربهارو ڤد اچارا ڤرباريسن تاهونن جابتن بومبا دان ڤپلامت مليسيا (JBPM) نڬري دسيني هاري اين، نور اريشا بالکيس منريما سيجيل ڤڠهرڬا؞ن ’ويرا چيليق‘ يڠ دسمڤايکن ڤڠاره JBPM نڬري، داتوق يحي ماديس.
نور اريشا بالکيس کتيک دتمو؞ي ڤمبريتا برکات، دي ڬمبيرا دان برتريما کاسيه کڤد JBPM اتس ڤڠيعترافن يڠ دبريکن.
کاتاڽ، تيندقن نيکدڽ مڠجوتکن تيڬ اديق لا؞ين يڠ سدڠ تيدور دان ممباوا مريک کلوار دري رومه يڠ سدڠ ترباکر اداله کران مڠيڠتکن ڤسنن ايبو باڤاڽ.
”ساي تيدق فيکير اڤ٢، چوما ماهو سلامتکن اديق٢. امق دان ايه ڤسن سوڤايا جاڬ مريک با؞يق٢،“ کاتاڽ.
دالم کباکرن کيرا٢ ڤوکول 2 ڤاڬي ڤد 14 سيڤتيمبر لالو ترسبوت، نور اريشا بالکيس دان تيڬ اديق ڤرمڤوانڽ يڠ ماسيڠ٢ براوسيا انم دان امڤت تاهون سرتا لاڤن بولن سدڠ تيدور درواڠ تامو رومه مريک.
نور اريشا بالکيس يڠ ترهيدو باو اسڤ دان براس باهڠ ڤانس سڬرا منينجاو کأدا؞ن رومه سبلوم مليهت اڤي دري اره داڤور. دي کمودينڽ چوبا ممادمکن اڤي ترسبوت نامون اوسهاڽ ايت تيدق برجاي.
کانق٢ ايت کمودينڽ مڠجوتکن اديقڽ دالم کأدا؞ن برڤيمڤين تاڠن سمبيل سبله تاڠن مڠيندوڠ اديق بوڠسو مريک برلاري کلوار درڤد رومه ايت.
کڬيڬيهن کانق٢ ترسبوت تيدق ترهنتي دسيتو اڤابيلا دي براوسها ڤولا مڠجوتکن جيرنڽ دڠن مڠتوق ڤينتو رومه باڬي ممعلومکن کجادين ترسبوت.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab